Babelscape/SREDFM huggingface dataset:
Mad Butcher

Mad Butcher είναι ο τίτλος του δεύτερου ΕΡ του γερμανικού thrash metal συγκροτήματος Destruction, το οποίο κυκλοφόρησε στις 25 Ιουλίου του 1987 μέσω της δισκογραφικής εταιρείας "Steamhammer".

Τα τέσσερα κομμάτια του ΕΡ ηχογραφήθηκαν τον Δεκέμβριο του 1986 στο Karo Studio του Μύνστερ με παραγωγό τον Κάλε Τραπ. Εκτός από τις τρεις συνθέσεις του συγκροτήματος, συμπεριλήφθηκε η διασκευή στο ""The Damned" των Plasmatics, όπου υπήρξε αλλαγή στο ύφος του από punk στην αρχική του μορφή σε heavy metal. Το "Reject Emotions"", ήταν το πρώτο νέο κομμάτι του συγκροτήματος μετά την αλλαγή της σύνθεσης του.

Οι κριτικές για το ΕΡ υπήρξαν θετικές, με το "Metal Archives" να το βαθμολογεί με 80%, το "Metal Storm" με 8,3 / 10 και το "Metal Crypt" με 3,9 / 5.

Το ΕΡ δεν επανεκδόθηκε σε μορφή CD, αλλά συμπεριλήφθηκε σε εκδόσεις με τα πρώτα άλμπουμ των Destruction ή ακόμη και με το "Sentence of Death".
Αθανάσιος Ξόδιλος

Ο Αθανάσιος Ξόδιλος (Βυτίνα Γορτυνίας, 1780 - Κισνόβιο Βεσσαραβίας, μετά το 1846) ήταν Έλληνας έμπορος, φιλικός και απομνημονευματογράφος.
Γκεντιμίνας

Ο Γκεντιμίνας (π. 1275 - Δεκέμβριος 1341) από τον Οίκο των Γιαγκελλόνων ήταν Μεγάλος Δούκας της Λιθουανίας από το 1315 ή 1316 μέχρι τον θάνατό του. Του αποδίδεται η ίδρυση του μεγάλου δουκάτου της Λιθουανίας και η επέκταση της επικράτειάς του μέχρι το θάνατό του, από τη Βαλτική μέχρι τη Μαύρη Θάλασσα. Επίσης, θεωρείται ένα από τα πιο σημαντικά άτομα στην πρώιμη Λιθουανική ιστορία, και υπεύθυνος για την ίδρυση του Βίλνιους, πρωτεύουσα της Λιθουανίας και εγκαθίδρυσε μια δυναστεία η οποία βασίλευσε σε άλλες Ευρωπαϊκές μοναρχίες, όπως η Πολωνία, η Ουγγαρία και η Βοημία.
December's Children (And Everybody's)

Το December's Children (And Everybody's) είναι είναι το πέμπτο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 4 Δεκεμβρίου του 1965 μέσω της δισκογραφικής εταιρείας "London", αποκλειστικά στην Βόρεια Αμερική..

Η συγκεκριμένη κυκλοφορία γνώρισε μεγάλη επιτυχία στις Ηνωμένες Πολιτείες, ανεβαίνοντας στην τέταρτη θέση του Billboard, για να βραβευθεί ως χρυσός δίσκος. Στο άλμπουμ συμπεριλήφθηκε το κομμάτι ""Get off of My Cloud", του οποίου το σινγκλ σκαρφάλωσε στην κορυφή των τσαρτ και στις δύο πλευρές του Ατλαντικού, ενώ το "As Tears Go By"" τους έδωσε άλλη μία Top-10 επιτυχία.

Ο τίτλος του δίσκου ήταν ιδέα του μάνατζερ και παραγωγού του συγκροτήματος, Άντριου Λουγκ Όλνταμ, ο οποίος θεώρησε ότι ήταν ποιητική φράση.

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, ο Mark Prindle με 8 / 10 και το "Sputnik Music" με μέσο όρο βαθμολογιών 3,6 / 5.
Σάσα Ζντιέλαρ

Ο Σάσα Ζντιέλαρ (σερβικά κυριλλικά: " Саша Здјелар", αγγλικά: "Saša Zdjelar", Βελιγράδι 20 Μαρτίου 1995 - ) είναι Σέρβος επαγγελματίας ποδοσφαιριστής, που αγωνίζεται ως μέσος στην Εθνική Σερβίας και στην Παρτιζάν, με τη μορφή δανεισμού από τον Ολυμπιακό Πειραιώς.

Ο Ζντιέλαρ έχει αγωνιστεί έως τώρα σε άλλη μία ομάδα, εκτός του Ολυμπιακού, την ΟΦΚ Βελιγραδίου, ενώ έχει και πλούσια παρουσία στα μικρά τμήματα της Εθνικής της χώρας του. Μάλιστα, με την Εθνική Σεβιάς Κ20, κατέκτησε και το Μουντιάλ Κ20, το 2015. Ενώ, σε συλλογικό επίπεδο, έχει κατακτήσει ένα Πρωτάθλημα Ελλάδος, τη σεζόν 2015-2016.
Έβνο Άζεφ

Ο Έβνο Άζεφ (ρωσικά: Евгений Филиппович "Евно Фишелевич" Азеф, μεταφράζεται επίσης ως "Evno" Azef, 1869-1918), ήταν Ρώσος σοσιαλ-επαναστάτης ο οποίος ήταν επίσης διπλός πράκτορας και προβοκάτορας, ασχολούμενος τόσο σαν οργανωτής δολοφονιών για το Σοσιαλ-Επαναστατικό Κόμμα και κατάσκοπος της αστυνομίας για την Οχράνα, την Αυτοκρατορική μυστική αστυνομία. Ανέβηκε στις γραμμές του κόμματος και έγινε αρχηγός του τρομοκρατικού κλάδου του κόμματος, την Οργάνωση Μάχης των Εσέρων, από το 1904 ως το 1908. 

Αφού αποκαλύφθηκε από τον επαναστάτη Βλαντιμίρ Μπούρτσεφ το 1909 κατέφυγε στην Γερμανία όπου απεβίωσε το 1918.
Γιαν Βίλντενς

Ο Γιαν Βίλντενς (φλαμανδικά: Jan Wildens (1586 Αμβέρσα – 16 Οκτωβρίου 1653 Αμβέρσα) ήταν Φλαμανδός ζωγράφος και σχεδιαστής, ο οποίος ειδικευόταν στην τοπιογραφία. Τα ρεαλιστικά του τοπία εμφανίζουν ιδιαίτερη προσοχή στη λεπτομέρεια και έχουν γαλήνιο χαρακτήρα. Ήταν τακτικός συνεργάτης με τον Πέτερ Πάουλ Ρούμπενς και άλλους κορυφαίους Φλαμανδούς ζωγράφους του μπαρόκ της γενιάς του, για τις συνθέσεις των οποίων ζωγράφιζε τα τοπία.
Άντριεν φαν Ούτρεχτ

Ο Άντριεν φαν Ούτρεχτ (φλαμανδικά: Adriaen van Utrecht (Αμβέρσα, 12 Ιανουαρίου 1599 – 1652) ήταν Φλαμανδός ζωγράφος, γνωστός κυρίως για τις νεκρές φύσεις με πλούσιες σκηνές συμποσίων, θηραμάτων και φρούτων, τις σκηνές της αγοράς και της κουζίνας, τους στεφάνους από φρούτα και τις απεικονίσεις ζωντανών πουλερικών σε φάρμες.

Οι πίνακές του, ειδικότερα αυτοί με τις σκηνές κυνηγίου και θηραμάτων, καταδεικνύουν την επίδραση του Φρανς Σνάιντερς. Οι δύο καλλιτέχνες θεωρούνται οι βασικοί επινοητές του είδους "pronkstilleven", δηλ. νεκρές φύσεις που δίνουν έμφαση στην αφθονία, με την απεικόνιση ευρείας ποικιλίας αντικειμένων, φρούτων, νεκρών θηραμάτων συχνά μαζί με ζωντανούς ανθρώπους και ζώα. Ο φαν Ούτρεχτ ζωγράφισε, επίσης, και μερικούς πίνακες νεκρών φύσεων με άνθη.

Ήταν τακτικός συνεργάτης με άλλους κορυφαίους ζωγράφους της Αμβέρσας που είχαν διατελέσει μαθητές ή βοηθοί του Πέτερ Πάουλ Ρούμπενς, όπως οι Γιάκομπ Γιόρντενς, Ντάβιντ Τένιερς ο νεότερος, Εράσμους Κουελλίνους ΙΙ, Χέραρντ Σέγκερς, Τέοντοορ Ρομπάουτς, Άμπραχαμ φαν Ντίπενμπεϊκ και Τόμας Βιλλερμπόιτς Μπόσχερτ.
Κωνσταντίνος Καμπάς

Ο Κωνσταντίνος Καμπάς (Μεσσήνη, 1883 - Αθήνα, 1958) υπήρξε Έλληνας δημοσιογράφος και πολιτικός. Σπούδασε νομικά στο Πανεπιστήμιο της Αθήνας και εργάστηκε ως δημοσιογράφος στην εφημερίδα "Εμπρός". Κατά τον Πρώτο Παγκόσμιο Πόλεμο διορίστηκε στο υπουργείο Υγιεινής και Περιθάλψεως, του οποίου υπήρξε επί μακρόν γενικός διευθυντής.
Στις 11 Απριλίου 1945 διορίστηκε υπηρεσιακός υφυπουργός Υγιεινής και Κοινωνικής Πρόνοιας. Παρέμεινε υφυπουργός μέχρι τις 22 Νοεμβρίου 1945.

Πέθανε το 1958.
Πάουλ ντε Φος

Ο Πάουλ ντε Φος (φλαμανδικά: Paul de Vos (1591/1592 ή 1595 Χουλστ – 30 Ιουνίου 1678, Αμβέρσα) ήταν Φλαμανδός ζωγράφος, ο οποίος ειδικευόταν σε νεκρές φύσεις και σκηνές κυνηγίου. Ήταν τακτικός συνεργάτης κορυφαίων ζωγράφων της Αμβέρσας όπως οι Άντονι βαν Ντάικ και Πέτερ Πάουλ Ρούμπενς.
Ιρέν Ζολιό-Κιουρί

Η Ιρέν Ζολιό-Κιουρί ("Irène Joliot-Curie", 12 Σεπτεμβρίου 1897 - 17 Μαρτίου 1956) ήταν Γαλλίδα επιστήμονας, κόρη της Μαρίας Κιουρί και του Πιερ Κιουρί και σύζυγος του Φρεντερίκ Ζολιό-Κιουρί. Της απονεμήθηκε από κοινού με το σύζυγό της το βραβείο Νόμπελ Χημείας το 1935 για την ανακάλυψη της τεχνητής ραδιενέργειας. Αυτό κατέστησε την οικογένεια Κιουρί την οικογένεια με τους περισσότερους βραβευμένους με νόμπελ μέχρι σήμερα.
Κόμμα Επαναστατικού Κομμουνισμού

Το Κόμμα Επαναστατικού Κομμουνισμού ήταν ένα πολιτικό κόμμα στη Ρωσία. Δημιουργήθηκε από μια ομάδα Ναρόντνικων η οποία αποσπάστηκε από τους Αριστερούς Σοσιαλ-Επαναστάτες μετά την εξέγερση του Ιουλίου 1918 των τελευταίων. Τον Σεπτέμβριο του 1918, συγκροτήθηκαν οι ίδιοι σε κόμμα σε ένα συνέδριο στην Μόσχα. Το κόμμα υποστήριζε την συνεργασία με το Ρωσικό Κομμουνιστικό Κόμμα (μπολσεβίκοι) και υποσχόταν στήριξη στην Σοβιετική εξουσία.

Το κόμμα εξέδωσε την "Volya Truda" (Θέληση του Εργάτη), η οποία κυκλοφόρησε σαν καθημερινή εφημερίδα από τις 14 Σεπτεμβρίου ως τις 4 Δεκεμβρίου 1918. Από τις 29 Δεκεμβρίου 1918, η καθημερινή εφημερίδα αντικαταστάθηκε από ένα περιοδικό με τον ίδιο τίτλο.

Ο Λένιν έβλεπε το πρόγραμμά τους σαν απομεινάρι της πλατφόρμας του Ναρόντνικου ουτοπισμού, μπερδεμένο και εκλεκτικό. Ενώ αναγνωρίζει ότι η Σοβιετική διακυβέρνηση δημιούργησε προϋποθέσεις για την δημιουργία ενός σοσιαλιστικού συστήματος, το κόμμα αρνήθηκε την αναγκαιότητα της προλεταριακής δικτατορίας κατά την μεταβατική περίοδο από τον καπιταλισμό στον σοσιαλισμό. Καθ’ όλη την ύπαρξή του, ορισμένες από τις ομάδες του απομακρύνθηκαν από το κόμμα. Κάποιες από αυτές εντάχθηκαν στο Ρωσικό Κομμουνιστικό Κόμμα (Μπολσεβίκοι) (όπως οι Α. Κολεγκάγιεφ, Α. Μπιτσένκο, Μ. Ντομπροχότοφ και άλλοι), ενώ άλλοι προσχώρησαν στους Αριστερούς Σοσιαλ-Επαναστάτες. Σε δύο εκπροσώπους του Κόμματος του Επαναστατικού Κομμουνισμού επετράπη να παρακολουθήσουν το Δεύτερο Συνέδριο της Κομιντέρν, με δικαίωμα λόγου, αλλά χωρίς ψήφο. Τον Σεπτέμβριο του 1920, μετά την απόφαση του Συνεδρίου ότι πρέπει να υπάρχει ένα ενιαίο Κομμουνιστικό Κόμμα σε κάθε χώρα, το Κόμμα Επαναστατικού Κομμουνισμού αποφάσισε να ενταχθεί στο ΡΚΚ(μπ). Τον Οκτώβριο της ίδιας χρονιάς, η Κεντρική Επιτροπή του ΡΚΚ(μπ) επέτρεψε στις οργανώσεις του Κόμματος να εγγράψουν μέλη του πρώην Κόμματος Επαναστατικού Κομμουνισμού στο ΡΚΚ(μπ).
Η Μπερτ Μοριζό με μπουκέτο από βιολέτες

[[Εντουάρ Μανέ]], "Η Μπερτ Μοριζό με μπουκέτο από βιολέτες", 1872, [[Μουσείο Ορσέ|Musée d'Orsay]].
μικρογραφία|Χαρακτικό
Η Μπερτ Μοριζό με μπουκέτο από βιολέτες (γαλλικά: "Berthe Morisot au bouquet de violettes") είναι μια ελαιογραφία σε καμβά του 1872, του Εντουάρ Μανέ. Απεικονίζει τη συνάδελφο ζωγράφο Μπερτ Μοριζό (Berthe Morisot) ντυμένη με μαύρο πένθιμο φόρεμα, με ένα μόλις και μετά βίας ορατό μπουκέτο από βιολέτες. Ο πίνακαας αναφέρεται ορισμένες φορές ως "Πορτρέτο της Μπερτ Μοριζό", "H Μπερτ Μοριζό με μαύρο καπέλο" ή "Νεαρή γυναίκα με μαύρο καπέλο". Βρίσκεται στη συλλογή του Μουσείου Ορσέ στο Παρίσι.
Η Πορεία της Αυτοκρατορίας

Η Πορεία της Αυτοκρατορίας "(The Course of Empire)", είναι μια σειρά πινάκων ζωγραφικής, αποτελούμενη από πέντε-μέρη, οι οποίοι δημιουργήθηκαν από τον Τόμας Κόουλ "(Thomas Cole)" κατά τα έτη 1833–36. Είναι αξιοσημείωτο εν μέρει, γιατί αντανακλά δημοφιλή Αμερικανικά συναισθήματα των καιρών, όταν πολλοί έβλεπαν τη νομαδική κτηνοτροφία ως την ιδανική φάση του ανθρώπινου πολιτισμού, φοβούμενοι ότι η αυτοκρατορία θα οδηγούσε στη λαιμαργία και την αναπόφευκτη παρακμή. Το θέμα των κύκλων είναι επίσης ένα από τα οποία ο Κόουλ επέστρεφε συχνά, όπως στο έργο του «Το Ταξίδι των σειρών της Ζωής» "(«The Voyage of Life series»)".

Η σειρά αποκτήθηκε το 1858, από τη "New-York Historical Society" ως δώρο της Γκαλερί Καλών Τεχνών της Νέας Υόρκης "(New-York Gallery of Fine Art)" και περιλαμβάνει τα ακόλουθα έργα:
* «Η Πορεία της Αυτοκρατορίας – Η Άγρια Πολιτεία» "(«The Course of Empire – The Savage State»)"·
* «Η Πορεία της Αυτοκρατορίας – Η Αρκαδική ή Ποιμαντική Πολιτεία» "(«The Course of Empire – The Arcadian or Pastoral State»)"·
* «Η Πορεία της Αυτοκρατορίας – Η Ολοκλήρωση της Αυτοκρατορίας» "(«The Course of Empire – The Consummation of Empire»)"·
* «Η Πορεία της Αυτοκρατορίας – Καταστροφή» "(«The Course of Empire – Destruction»)"· και
* «Η Πορεία της Αυτοκρατορίας – Ερήμωση» "(«The Course of Empire – Desolation»)".

Η σειρά από τους πίνακες ζωγραφικής, απεικονίζει την ανάπτυξη και την πτώση μιας φανταστικής πόλης, που βρίσκεται στο κάτω άκρο της κοιλάδας του ποταμού, κοντά στην συνάντηση του με έναν κόλπο προς τη θάλασσα. Η κοιλάδα είναι σαφώς αναγνωρίσιμη σε κάθε έναν από τους πίνακες, εν μέρει λόγω ενός ασυνήθιστου διακριτικού σημείου: ενός μεγάλου βράχου, ο οποίος ευρίσκεται επισφαλώς στην κορυφή ενός απόκρημνου βράχου, με θέα στην κοιλάδα. Κάποιοι κριτικοί πιστεύουν ότι αυτό έχει ως στόχο να αντιπαραβάλει την αμεταβλητότητα της γης με την παροδικότητα του ανθρώπου.

Μια άμεση πηγή της λογοτεχνικής έμπνευσης για τους πίνακες με την Πορεία της Αυτοκρατορίας, είναι το «Προσκύνημα του Τσάιλντ Χάρολντ» "(«Childe Harold's Pilgrimage»)" (1812–18) του Βύρωνα. Ο Κόουλ "(Cole)" ανέφερε αυτό το εδάφιο, από το "Canto IV", στις διαφημίσεις της εφημερίδας του· για τη σειρά:
Νάκος Πανουργιάς

Ο Νάκος Πανουργιάς ή Ιωάννης Πανουργιάς (1801-1863) ήταν αγωνιστής του 1821. Γεννήθηκε και πέθανε στην Άμφισσα
Ιωάννα Κουτσουραντί

Η Ιωάννα Κουτσουραντί (4 Οκτωβρίου 1936) είναι Ελληνίδα φιλόσοφος. Σήμερα είναι πρόεδρος της Φιλοσοφικής Εταιρίας της Τουρκίας και τακτική καθηγήτρια του Πανεπιστημίου Μαλτεπέ της Κωνσταντινούπολης.
Χέλμουτ Μπέργκερ

Ο Χέλμουτ Μπέργκερ ("Helmut Berger", 29 Μαΐου 1944) είναι Αυστριακός ηθοποιός.
Μανγκούπ

Το Μανγκούπ (, , ), επίσης γνωστό ως "Μανγκούπ Καλέ" ("kale" σημαίνει "φρούριο" στα τούρκικα), είναι ιστορικό φρούριο στην Κριμαία, το οποίο ευρίσκεται επί ενός οροπεδίου σε απόσταση περίπου 14 χιλιομέτρων στα ανατολικά της Σεβαστούπολης (πρώην Χερσονήσου).

Κατά τον πρότερο Μεσαίωνα ήταν γνωστό υπό την ονομασία Δόρος ή Δόρυ από τους Βυζαντινούς, ενώ αργότερα έλαβε την κιπτσακική ονομασία "Μανγκούπ".
Μαρία Μπεκατώρου

Η Μαρία Μπεκατώρου (Αθήνα,11 Φεβρουαρίου 1974) είναι δημοσιογράφος, ραδιοφωνική παραγωγός και τηλεπαρουσιάστρια. Έγινε ευρύτερα γνωστή από τη συμμετοχή της στο σόου Just the 2 Of Us.
Χαρίλαος Αλετράς

Ο Χαρίλαος Αλετράς (1891 - 4 Μαρτίου 1964) του Γεωργίου, ήταν Έλληνας βουλευτής.
Γάμος αλά ελληνικά 2

Το Γάμος αλά ελληνικά 2 (αγγλικά: My Big Fat Greek Wedding 2) είναι αμερικανική αισθηματική - κωμική ταινία του 2016, σε σκηνοθεσία Κερκ Τζόουνς και σενάριο Νία Βαρντάλος. Πρωταγωνιστούν οι Νία Βαρντάλος, Τζον Κόρμπετ, Μάικλ Κονσταντάιν, Λέινι Καζάν, Αντρέα Μάρτιν, Ίαν Γκόμεζ και Έλενα Καμπούρις. Πρόκειται για το σίκουελ της ταινίας του 2002 "Γάμος...αλά ελληνικά". Τα γυρίσματα ξεκίνησαν στα τέλη Μαΐου 2015 στο Τορόντο.

Η ταινία έκανε πρεμιέρα στις 25 Μαρτίου 2016 από την Universal Pictures. Απέφερε τζίρο $88.9 εκατομμύρια παγκοσμίως ενώ κόστισε μόλις $18 εκατομμύρια.
Φεντόρ Νταν

Ο Φιόντορ Ίλιτς Νταν (Ρωσικά: Фёдор Ильич Дан), γνωστός ως Φεντόρ Νταν, (19 Οκτωβρίου 1871 – 22 Ιανουαρίου 1947) ήταν ένας από τους ιδρυτικούς ηγέτες του Μενσεβικισμού.
Πετρωνάς Καματηρός

Ο Πετρωνάς Καματηρός (άκμασε τη δεκαετία 830) ήταν Βυζαντινός αξιωματούχος, ο οποίος έζησε κατά την περίοδο της βασιλείας του Αυτοκράτορα Θεόφιλου (βασίλευσε μεταξύ 829–842). Ο Πετρωνάς είναι το πρώτο ιστορικά καταγεγραμμένο μέλος της οικογένειας των Καματηρών. 

Προς το 833 ή, σύμφωνα με νεότερη χρονολόγηση, το 839, κατείχε το αξίωμα του "σπαθαροκανδιδάτου" και εστάλη από τον Θεόφιλο να επιθεωρήσει την ανέγερση της Σαρκέλ. Η οχυρωμένη πόλη θα χρησίμευε ως πρωτεύουσα των Χαζάρων, οι οποίοι ήταν σύμμαχοι των Βυζαντινών. Κατά την επιστροφή του ο Πετρωνάς φέρεται να συμβούλευσε τον Αυτοκράτορα να δώσει περισσότερη προσοχή στην Κριμαία και τις πόλεις της, όπου η βυζαντινή κυριαρχία είχε εξασθενήσει. Ως απάντηση ο Θεόφιλος τον προήγαγε στο αξίωμα του "πρωτοσπαθάριου" και τον όρισε "στρατηγό" στη Χερσώνα, έτσι δημιουργήθηκε το ομώνυμου θέματος. Θεωρείται πιθανό ο Πετρωνάς Καματηρός να κατείχε επίσης και το αξίωμα του "γενικού λογοθέτη", με βάση μια σφραγίδα η οποία ανευρέθηκε στη Χερσώνα.
Σκάκι τρελλού βασιλιά

Το Σκάκι τρελλού βασιλιά (ινδικά: "Shatranj Diwana Shah", διεθνώς: "The Mad King's Game"), γνωστό και ως Μαχαραγιάς και Σιπάι ("Maharajah and the Sepoys"), ή Σκάκι του μαχαραγιά ("Maharajah chess") είναι μια δημοφιλής παραλλαγή στο σκάκι με διαφορετικούς στρατούς για τα λευκά και τα μαύρα, που παίχτηκε για πρώτη φορά στην Ινδία τον 19ο αιώνα.
Μαρτέν Μαγιά

Ο Μαρτέν Μαγιά, γεννημένος στις 11 Νοεμβρίου 1953 στην Ντουαλά του Καμερούν, είναι πρώην Καμερουνέζος διεθνής ποδοσφαιριστής. Αγωνίστηκε στην θέση του επιθετικού από τα μέσα της δεκαετίας του 1970 έως τα μέσα της δεκαετίας του 1980.

Πέρασε το μεγαλύτερο διάστημα της καριέρας του αγωνιζόμενος με τα χρώματα της ΑΣ Μπεζιέ, όπου αγωνιζόταν και ο αδερφός του, Ζοζέφ Γιεγκμπά Μαγιά.
Συμμαχία για την Ειρήνη και την Ελευθερία

Η Συμμαχία για την Ειρήνη και την Ελευθερία (αγγλικά: Alliance for Peace and Freedom - APF) είναι ένα ακροδεξιό ευρωπαϊκό πολιτικό κόμμα. 

Ιδρύθηκε στις 4 Φεβρουαρίου του 2015. Πρόκειται για ένα κόμμα βαθύτατα ευρωσκεπτικιστικό.

Η ΣΕΕ διατηρεί επαφές με συντηρητικούς κύκλους στη Ρωσία, προσκείμενους στον πρόεδρο Βλαντίμιρ Πούτιν, καθώς και με κύκλους της συριακής κυβερνήσεως. Διατηρεί επίσης επαφές με τον πρώην ηγέτη του γαλλικού Εθνικού Μετώπου Ζαν Μαρί Λεπέν.

Έχει εκφράσει την αλληλεγγύη της στη Χρυσή Αυγή απέναντι στη δίωξή της, καθώς και για τις δολοφονίες των Γιώργου Φουντούλη και Μανώλη Καπελώνη στο Νέο Ηράκλειο .
Κοιλάδα των Ρόδων

thumb|250px|Καλλιέργειες τριαντάφυλλων στην κοιλάδα
Η Κοιλάδα των Ρόδων (βουλγαρικά: Розова долина) είναι περιοχή στην κεντρική Βουλγαρία στους νότιους πρόποδες του Αίμου. Γεωλογικά, αποτελείται από δύο ποτάμιες κοιλάδες, αυτή του Στριάμα στα δυτικά και του Τούντζα (ή Τόνζου) στα ανατολικά, και οι δύο αριστεροί παραπόταμοι του Έβρου.

Η περιοχή είναι διάσημη για την καλλιέργεια τριαντάφυλλων, και συγκεκριμένα της τριανταφυλλιάς Δαμασκού, από τα οποία παράγεται το ροδέλαιο. Το κέντρο της παραγωγής είναι η πόλη Καζανλάκ, ενώ άλλοι σημαντικοί οικισμοί είναι το Κάρλοβο, το Σόποτ, το Κάλοφερ και η Πάβελ Μπάνια. Η περίοδος συγκομιδής διαρκεί από τον Μάιο μέχρι τον Ιούνιο. Κατά τη διάρκειά της, μαζεύονται με το χέρι, παραδοσιακά από γυναίκες, τα άνθη και τοποθετούνται στα καλάθια και στη συνέχεια αποστέλλονται στα αποστακτήρια για να γίνει επεξεργασία τους εντός 10-15 ωρών. Στις πόλεις της κοιλάδας διοργανώνεται κάθε χρόνο φεστιβάλ για τα ρόδα.

Το 2014, το ροδέλαιο Βουλγαρίας ανακηρύχθηκε από την Ευρωπαϊκή Επιτροπή προϊόν Προστατευόμενης Ονομασίας Προέλευσης (ΠΟΠ).
Βάλτερ Γενς

Ο Βάλτερ Γενς ("Walter Jens", 8 Μαρτίου 1923 – 9 Ιουνίου 2013) ήταν Γερμανός φιλόλογος, ιστορικός και κριτικός της λογοτεχνίας, καθηγητής πανεπιστημίου και συγγραφέας.
Γεώργιος Λαμπρινάκος

:"Για τον νομάρχη με το ίδιο ονοματεπώνυμο, δείτε Γεώργιος Λαμπρινάκος (νομάρχης)"

Ο Γεώργιος Λαμπρινάκος (1888 - 31 Μαρτίου 1963), του Μιχαήλ, ήταν Έλληνας έμπορος και πολιτικός. Υπηρέτησε ως γερουσιαστής και αργότερα ως βουλευτής.
Καμοάπα

Η Καμοάπα (ισπανικά: Camoapa) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι η Καμοάπα.
Aftermath

Το Aftermath είναι το τέταρτο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 15 Απριλίου του 1966 μέσω της δισκογραφικής εταιρείας "Decca". Η αμερικάνικη έκδοση του άλμπουμ πραγματοποιήθηκε στις 20 Ιουνίου του ίδιου έτους μέσω της δισκογραφικής εταιρείας "London", όντας η έκτη επίσημη κυκλοφορία τους στην αντίπερα όχθη του Ατλαντικού..
Μάγκνους Μάνσκε

Ο Χάινριχ Μάγκνους Μάνσκε (γερμανικά: "Heinrich Magnus Manske", γεν. 24 Μαϊου 1974, Κολωνία, Γερμανία) είναι μέλος του επιστημονικού προσωπικού του ινστιτούτου Wellcome Trust Sanger στο Κέιμπριτζ της Μεγάλης Βρετανίας, και προγραμματιστής των πρώτων εκδόσεων του λογισμικού MediaWiki.
Live Without Sense

Live Without Sense είναι ο τίτλος του ζωντανά ηχογραφημένου άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Ιανουάριο του 1989 μέσω της δισκογραφικής εταιρείας "Steamhammer".

Οι ηχογραφήσεις του δίσκου πραγματοποιήθηκαν σε συναυλίες του συγκροτήματος κατά την περιοδεία "Release from Agony Tour 87/88". Η μίξη του ήχου έγινε στο "Power Sound Factory" της Βιέννης από τον Χέρβιχ Ούρσιν, με την παραγωγή του άλμπουμ να αναλαμβάνει ο Ράινερ Χένσελ και τον σχεδιασμό του εξωφύλλου ο Γιόακιμ Λούτκε.

Οι κριτικές για τον δίσκο υπήρξαν ανάμεικτες, με το "AllMusic" να το βαθμολογεί με δύο αστέρια με άριστα τα πέντε, αλλά το "Metal Storm" με 8,7 / 10 και το "Metal Archives" με 90 %.
Ευφρασιανή Βασιλική

Η Ευφρασιανή Βασιλική (κροατικά: "Eufrazijeva bazilika", ιταλικά: "Basilica Eufrasiana") ή Καθεδρική βασιλική της Κοίμησης της Θεοτόκου είναι βασιλική στο Πόρετς, Κροατία. Ο σημερινός ναός κατασκευάστηκε τον 6ο αιώνα στη θέση ενός παλαιότερου. Το αρχιτεκτονικό συγκρότημα της βασιλικής έχει ανακηρυχθεί μνημείο παγκόσμιας κληρονομιάς από την UNESCO το 1997 και πέρα από την βασιλική περιλαμβάνει το σκευοφυλάκιο, το βαπτιστήριο και το κωδωνοστάσιο του επισκοπικού μεγάρου και θεωρείται ένα από τα καλύτερα σωζόμενα δείγματα πρώιμης βυζαντινής αρχιτεκτονικής.

Η Ευφρασιανή βασιλική έχει διατηρήσει το αρχικό της σχήμα, αλλά διάφορα περιστατικά, πυρκαγιές και σεισμοί έχουν αλλάξει διάφορες λεπτομέρειες. Ο σημερινός ναός είναι ο τρίτος στη σειρά που κατασκευάστηκε στο ίδιο χώρο, και αποκρύπτει τα προηγούμενα κτίρια, όπως το μωσαϊκό του πατώματος της προηγούμενης βασιλικής. Η Ευφρασιανή βασιλική είναι ο καθεδρικός ναός της ρωμαιοκαθολικής επισκοπής του Πόρετς-Πούλα.
κατηγορία:Μνημεία Παγκόσμιας Κληρονομιάς στην Κροατία
Κατηγορία:Κτίρια και κατασκευές στην Κροατία
Σωκράτης Ανθρακόπουλος

Ο Σωκράτης Ανθρακόπουλος (1905 - 13 Δεκεμβρίου 1977), του Ηλία, ήταν Έλληνας δημοσιογράφος και πολιτικός.
1,1-διφθοροδισιλάνιο

Το 1,1-διφθοροδισιλάνιο (αγγλικά: "1,1-difluorodisilane") είναι ανόργανη χημική ένωση, που περιέχει πυρίτιο, υδρογόνο και φθόριο, με μοριακό τύπο Si2H4F2, αν και παριστάνεται πιο αναλυτικά με τον ημισυντακτικό τύπο Si2H3SiHF2. Αποτελεί το πυριτιούχο ανἀλογο του 1,1-διφθοραιθάνιου. Το 1,1-διφθοροσιλάνιο ανήκει στα ανόργανα σιλάνια και ειδικότερα ταυτόχρονα στα δισιλάνια και στα διφθοροσιλάνια. Έχει ένα (1) ισομερές θέσης, το 1,2-διφθοροσιλάνιο. Η ονομασία διφθοροδισιλάνιο επεκτείνεται επίσης και σε «θυγατρικά» διφθοροδισιλάνια, δηλαδή στα υποκατεστημένα παράγωγα των δυο ισομερών διφθοροσιλανίων.
Νικολάας φαν Άικ

Ο Νικολάας φαν Άικ (φλαμανδικά: Nicolaas van Eyck I ή Nicolaas van Eijck (I) (1617, Αμβέρσα – 1679, Αμβέρσα) ήταν Φλαμανδός ζωγράφος τοπίων, εφίππων, σκηνών μάχης και πορτρέτων.
Prince

O Πρινς Ρότζερς Νέλσον (Prince Rogers Nelson, 7 Ιουνίου 1958 – 21 Απριλίου 2016), ευρύτερα γνωστός ως Prince, ήταν Αμερικανός μουσικός, τραγουδιστής, τραγουδοποιός και ηθοποιός σημαντική μορφή της ποπ μουσικής από την αρχή της δεκαετίας του 1980. Ήταν γνωστός ως ανανεωτής για το εκλεκτικό έργο του, τη σκηνική παρουσία του και την ευρεία φωνητική του γκάμα. Θεωρείται πρωτοπόρος του Minneapolis sound. Η μουσική του συνδύαζε την rock, το R&B, τη σόουλ, το funk, το hip hop, την disco και την ψυχεδελική μουσική, την jazz και την ποπ. Στους πρώτους του δίσκους, έπαιζε ο ίδιος όλα τα μουσικά όργανα.

Μεταξύ άλλων, ο Prince είχε αποστάσει συνολικά 7 Βραβεία Grammy, 4 MTV Video Music Awards και 1 Βραβείο Όσκαρ.

Ο Prince είχε τεράστιο φωνητικό εύρος (E2-C7), κάτι που τον έχει κατατάξει 3ο στους Καλύτερους Καλλιτέχνες στον Κόσμο, μετά τον Axl Rose, και την Μαράια Κάρεϊ.
Κρυπτονόμισμα

Το Κρυπτονόμισμα είναι μία peer-to-peer αποκεντρωμένη ηλεκτρονική μορφή χρήματος η οποία βασίζεται πάνω στις αρχές της κρυπτογραφίας για την διασφάλιση του δικτύου και την επαλήθευση των συναλλαγών. Τα περισσότερα κρυπτονομίσματα κάνουν χρήση μιας Κατανεμημένης Βάσης Δεδομένων ως τον πυλώνα του συστήματος τους, το επονομαζόμενο Blockchain. Το bitcoin που παρουσιάστηκε το 2009, έγινε το πρώτο επιτυχημένο αποκεντρωμένο κρυπτονόμισμα. Λόγω της ανοικτής φύσης του λογισμικού του, επετράπη σε πολλούς προγραμματιστές να πειραματιστούν με τον κώδικά του και να τον τροποποιήσουν (forking). Έκτοτε δημιουργήθηκε μια πληθώρα νέων κρυπτονομισμάτων στα οποία έχουν γίνει προσπάθειες για να βελτιωθούν ή και να προστεθούν λειτουργίες όπως ταχύτερες συναλλαγές, μεγαλύτερη ανωνυμία κ.ά. 

Το κυριότερο χαρακτηριστικό του κρυπτονομίσματος είναι ο αποκεντρωτικός χαρακτήρας του και μέσω αυτού η ανθεκτικότητά του σε κάθε μορφής προσπάθεια για έλεγχο και παρέμβαση. 

Το ανώτατο όριο της αγοράς κρυπτογράφησης εκτιμάται ότι θα φτάσει τα $ 1-2 τρισεκατομμύρια το 2018.

Από την κυκλοφορία του bitcoin 2009 και μετέπειτα, έχουν δημιουργηθεί πάνω από 6.000 κρυπτονομίσματα και μάλιστα ορισμένα εξ αυτών βασίζονται στο ίδιο σύστημα που χρησιμοποιεί και το Bitcoin.
Τζων Χιουμ

Ο Τζων Χιουμ ("John Hume", 18 Ιανουαρίου 1937 – 3 Αυγούστου 2020) ήταν Ιρλανδός πολιτικός από το Ντέρυ της Βόρειας Ιρλανδίας. Υπήρξε ένα από τα ιδρυτικά μέλη του Σοσιαλδημοκρατικού και Εργατικού Κόμματος και τιμήθηκε με το Βραβείο Νόμπελ Ειρήνης το 1998 μαζί με τον Ντέιβιντ Τριμπλ για τη συμβολή του στην ειρηνευτική διαδικασία στη Βόρεια Ιρλανδία.

Εκτός από πρόεδρος του Σοσιαλδημοκρατικού και Εργατικού Κόμματος (από το 1979 ως το 2001) ο Χιουμ διετέλεσε μέλος της Συνελεύσεως της Βόρειας Ιρλανδίας, του Βρετανικού Κοινοβουλίου και ευρωβουλευτής. Θεωρείται ως μία από τις σημαντικότερες μορφές στην πρόσφατη πολιτική ιστορία της Ιρλανδίας και ως ένας από τους «αρχιτέκτονες» της ειρηνευτικής διαδικασίας στη Β. Ιρλανδία.
Χαρ Γκομπίντ Χοράνα

Ο Χαρ Γκομπίντ Χοράνα (αγγλ. "Har Gobind Khorana" ή "Hargobind Khorana", 9 Ιανουαρίου 1922 – 9 Νοεμβρίου 2011) ήταν Ινδός και στη συνέχεια Αμερικανός βιοχημικός και μοριακός βιολόγος που βραβεύθηκε με το Βραβείο Νόμπελ Φυσιολογίας και Ιατρικής το 1968 από κοινού με τους Μάρσαλ Νίρενμπεργκ και Ρόμπερτ Χόλυ, για τις έρευνες που κατέδειξαν τον τρόπο με τον οποίο η σειρά των νουκλεοτιδίων στα νουκλεϊκά οξέα, που φέρουν τον γενετικό κώδικα, ελέγχει τη σύνθεση πρωτεϊνών στο κάθε κύτταρο.

Ο Χοράνα γεννήθηκε στο χωριό Ραϊπούρ των τότε Βρετανικών Ινδιών (που σήμερα ανήκει στο Πακιστάν), φοίτησε στο Πανεπιστήμιο του Παντζάμπ στη Λαχόρη και πήρε την αμερικανική υπηκοότητα το 1966. Υπήρξε Καθηγητής Βιολογίας και Χημείας στην έδρα Alfred P. Sloan του MIT και μέλος του επιστημονικού διοικητικού συμβουλίου του Ινστιτούτου Σκριπς.
Ομόνοια Ορμήδειας

Η Ομόνοια Ορμήδειας είναι κυπριακή ποδοσφαιρική ομάδα από το χωριό Ορμήδεια της επαρχίας Λάρνακας. Η ομάδα έχει δύο συμμετοχές στη Δ΄ κατηγορία ποδοσφαίρου της Κύπρου.
Agent Orange

Agent Orange είναι ο τίτλος του τρίτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιούνιο του 1989 μέσω της δισκογραφικής εταιρείας "SPV/Steamhammer".

Στο εσώφυλλο του άλμπουμ αναφερόταν ότι είναι αφιερωμένο σε όλους τους ανθρώπους - στρατιώτες και πολίτες - οι οποίοι έχασαν την ζωή τους από την παράλογη επιθετικότητα των πολέμων ανά τον κόσμο.
The Real Folk Blues

The Real Folk Blues είναι ο τίτλος της συλλογής τραγουδιών του Αμερικανού blues καλλιτέχνη Μάντι Γουότερς, η οποία κυκλοφόρησε τον Ιανουάριο του 1966 μέσω της δισκογραφικής εταιρείας "Chess Records".

Η φωτογραφία και ο σχεδιασμός του εξωφύλλου πραγματοποιήθηκαν από τον Ντον Μπρόνσταϊν, ενώ οι σημειώσεις στο εσώφυλλο της αρχικής έκδοσης του άλμπουμ γράφτηκαν από τον Γουίλι Ντίξον.

Οι αρχικές ηχογραφήσεις του Waters έγιναν για την δισκογραφική εταιρεία "Aristocrat Records", η οποία λειτούργησε από το 1947 ως το 1951, με τον τραγουδιστή να συνοδεύεται μόνο από τον μπασίστα Έρνεστ Κρόφορντ, κάτι που διαφοροποιήθηκε όταν μετακινήθηκε στην "Chess Records", όπου μαζί του υπήρχε ένα συγκρότημα με ηλεκτρικά όργανα.
Διαμαντής Κουκουβίνος

Ο Διαμαντής Κουκουβίνος, γεννημένος στην Στοκχόλμη στις 11 Μαρτίου 1984, είναι Έλληνοσουηδός πρώην διεθνής καλαθοσφαιριστής. Έχει ύψος 1,98 m και αγωνιζόταν στη θέση του σούτινγκ γκαρντ.
Νικολάες Μάες

thumb|280px|"Κρυφακούγοντας" (1657). Λάδι σε καμβά. 92 x 121 εκ. (Μουσείο του Ντόρντρεχτ)
Ο Νικολάες Μάες (Nicolaes Maes, βάπτιση Ιανουάριος 1634• ενταφιασμός 24 Δεκεμβρίου 1693) ήταν Ολλανδός ζωγράφος, του οποίου το έργο ανήκει χρονικά στη χρυσή εποχή της ολλανδικής ζωγραφικής. Διακρίθηκε στην απεικόνιση σκηνών της καθημερινότητας και στην προσωπογραφία.
Γιάννης Τζουανόπουλος

Ο Γιάννης Τζουανόπουλος είναι μια πολυσχιδής προσωπικότητα, Ηθοποιός, Στιχουργός, Παραγωγός Ραδιοφωνικών Εκπομπών στην ΕΡΤ, Καλλιτεχνικός Διευθυντής της Γιορτής του Απόδημου Ελληνισμού και Διοργανωτής μεγάλων εκδηλώσεων στο Ηρώδειο και σε άλλους σημαντικούς χώρους με κορυφαία ονόματα.

Γεννήθηκε στα Μακρίσια της Ολυμπίας. Σπούδασε θέατρο στην Ελλάδα και στην Αμερική. Σπουδαστής ακόμα της Δραματικής Σχολής, παίρνει μέρος με το Εθνικό Θέατρο στην Επίδαυρο και Το Ηρώδειο. Πρώτη εμφάνιση στον Ιππόλυτο του Ευριπίδη, δίπλα στους Μαίρη Αρώνη, Χρήστο Πολίτη, Νίκο Τζόγια, Νικήτα Τσακίρογλου.

Στο ελεύθερο θέατρο συνεργάστηκε με τους Διονύση Παπαγιαννόπουλο, Βάσο Αδριανό, Μαρία Αλιφέρη, Χριστίνα Σύλβα, Κούλα Αγαγιώτου, Νικήτα Πλατή, Ελενη Θεοφίλου και άλλους.

Ίδρυσε το Ολυμπιακό θέατρο και περιόδευσε στα μεγάλα θέατρα Αμερικής, Καναδά, Αυστραλίας, Ευρώπης και Κύπρου.

Με την Παιδική Σκηνή του έδωσε θέατρο ποιότητας στα Ελληνόπουλα της Διασποράς με τα έργα:

Ο Μικρός Πρίγκιπας του Σέντ Εξυπερύ σε στίχους Δημήτρη Ιατρόπουλου και μουσική Σάκη Τσιλίκη.

Το Παιδί και το Χελιδόνι του Όσκαρ Ουάιλντ σε στίχους: Λίνας Νικολακοπούλου και δικούς του.

Ένα παιδί μετράει τα Άστρα σε στίχους Αντώνη Παπαιωάννου, σκηνοθεσία δική του και σκηνικά του μεγάλου Μίνου Αργυράκη στενού συνεργάτη του Μάνου Χατζιδάκι.

Στην Ελλάδα τα παρουσίασε στα κεντρικά θέατρα Διάνα, Διονύσια και Φιλελλήνων. Ο Μικρός Πρίγκιπας έχει και το ρεκόρ παραστάσεων στο Παιδικό Θέαμα στην Ελλάδα και στο εξωτερικό (1000) παραστάσεις.

Με τη «Γκόλφω» στην Αμερική και στην Αυστραλία, έκανε ρεκόρ εισητηρίων και προκάλεσε το φθόνο της Αλίκης Βουγιουκλάκη που περιόδευε την ίδια εποχή στα ίδια μέρη και με τον ίδιο επιχειρηματία χωρίς την αναμενόμενη επιτυχία.

Ανάγκασε τον Γιάννη Τζουανόπουλο να υποβάλλει μήνυση για τα συκοφαντικά σχόλιά της που αφορούσαν το θίασό του. Το Δικαστήριο της επέβαλλε ποινή έξι μηνών.

Στο Εφετείο μετά από παρότρυνση του Δημήτρη Παπαμιχαήλ η Αλίκη ζήτησε συγνώμη από τον Γιάννη Τζουανόπουλο και όλα τελείωσαν εκεί.

Στην τηλεόραση έπαιξε στο δημοφιλέστατο σήριαλ Μεθοριακός Σταθμός και αγαπήθηκε στο ρόλο του Νικόλα του στιχάκια.
Τιμόχαρις ο Αλεξανδρεύς

Ο Τιμόχαρις ο Αλεξανδρεύς ή Τιμοχάρης (320 - 260 π.Χ.) ήταν διακεκριμένος Έλληνας αστρονόμος και φιλόσοφος ο οποίος εργάστηκε στην Αλεξάνδρεια.
Μουσείο Στέντελ

Το Μουσείο Στέντελ (Städel Museum, επισήμως Städelsche Kunstinstitut und Städtische Galerie ή απλώς Städel) βρίσκεται στην Φραγκφούρτη, στην όχθη του Μάιν και είναι ένα από τα ονομαστότερα μουσεία τέχνης της Γερμανίας. Ιδρύθηκε το 1815 από τον επιχειρηματία της Φραγκφούρτης Γιόχαν Φρίντριχ Στέντελ και το 1878 στεγάστηκε στο σημερινό κτίριο, το οποίο υπέστη σοβαρές ζημιές κατά τον Β΄ Παγκόσμιο Πόλεμο, αλλά ανακατασκευάστηκε και επεκτάθηκε.

Το μουσείο διαθέτει 3000 πίνακες ζωγραφικής από τον Μεσαίωνα μέχρι τις μέρες μας, από τους οποίους εκτίθενται στις αίθουσές του πάνω από χίλιοι. Διαθέτει επίσης εκατό χιλιάδες σχέδια και χαρακτικά, εξακόσια γλυπτά και βιβλιοθήκη 115.000 τόμων.

Ενδεχομένως το μουσείο αυτό υστερεί έναντι των πινακοθηκών του Βερολίνου, της Δρέσδης και του Μονάχου ως προς τον αριθμό των εκτιθεμένων έργων της κλασικής περιόδου της ζωγραφικής, από τον 13ο δηλαδή μέχρι τις αρχές του 19ου αιώνα. Αλλά ενώ στις πινακοθήκες αυτές, καθώς και σε άλλες ονομαστές, ο φιλότεχνος παραπέμπεται σε άλλες για την συνέχεια, στο Στέντελ έχει μια αρκούντως ολοκληρωμένη εικόνα της ευρωπαϊκής ζωγραφικής από τους ανώνυμους δασκάλους του 1300 μέχρι σήμερα.
Δείτε επίσης
* Κατάλογος έργων του Μουσείου Σταίντελ
Γκραντ Εστ

Το Γκραντ Εστ, πρώην Αλσατία-Καμπανία-Αρδέννες-Λωρραίνη (ACAL, ή το λιγότερο δημοφιλές ALCA)είναι μια από τις περιοχές της Γαλλίας στο βορειοανατολικό μέρος της. Προέκυψε από την συνένωση 3 περιοχών, την Αλσατία, Καμπανία-Αρδέννες, και την Λωρραίνη—στις 1 Ιανουαρίου 2016, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014. Το όνομα Αλσατία-Καμπανία-Αρδέννες-Λορραίνη δημιουργήθηκε από τις περιοχές που ενώθηκαν με βάση την αλφαβητική σειρά. Το τοπικό συμβούλιο πρέπει, από τις 1 Ιουλίου 2016 να περάσει ένα νέο όνομα για την περιοχή, που πρέπει να εγκριθεί από το Conseil d´État. Η τοπική πρωτεύουσα και μεγαλύτερη πόλη είναι το Στρασβούργο.
Το μαγαζάκι της Κεντρικής Οδού

Το μαγαζάκι της Κεντρικής Οδού (πρωτότυπος τίτλος: Obchod na korze, διεθνής: The Shop on Main Street) είναι τσεχοσλοβάκικη ταινία του 1965, σε σκηνοθεσία Έλμαρ Κλος και Γιαν Καντάρ. Το σενάριο βασίστηκε σε ένα μυθιστόρημα του Λάντισλαβ Γκρόσμαν, ο οποίος μαζί με τους δύο σκηνοθέτες, έγραψε και το σενάριο. Στην ταινία πρωταγωνιστούν οι Ζόζεφ Κρόνερ και Ίντα Καμίνσκα. 

Η ταινία τοποθετείται την περίοδο του Δευτέρου Παγκοσμίου Πολέμου, και στην αριανοποίηση, που εφάρμοσαν οι Ναζί στο Σλοβακικό Τμήμα της Τσεχοσλοβακίας. Η παραγωγή έγινε από την εταιρεία Barrandov Studios, της Πράγας και ως επί το πλείστον, το κάστινγκ αποτελούντα κυρίως από Σλοβάκους ηθοποιούς. 

Η ταινία κέρδισε το 1965, Όσκαρ Καλύτερης Ξενόγλωσσης Ταινίας, από την Αμερικανική Ακαδημία. Επίσης, η Καμίνσκα, υπήρξε και υποψήφια για Όσκαρ Α' Γυναικείου Ρόλου. Η ταινία επίσης μπήκε και στο Φεστιβάλ Καννών, την ίδια χρονιά.
Φεστιβάλ Κινηματογράφου Πούλα

Το Φεστιβάλ Κινηματογράφου Πούλα (κροατικά: Pulski filmski festival, αγγλικά: Pula Film Festival) είναι το παλαιότερο φεστιβάλ κινηματογράφου που γίνεται στην Κροατία. Διεξάγεται κάθε χρόνο, από το 1954, τον Ιούλιο ή τον Αύγουστο, σε ένα ρωμαϊκό αμφιθέατρο, γνωστό και ως Αρένα Πούλα, στην Πούλα της Κροατίας.

Το Φεστιβάλ ξεκίνησε το 1954 και μέσα σε λίγα χρόνια έγινε το κέντρο του Γιουγκοσλαβικού κινηματογράφου. Τα πρώτα βραβεία, σε εθνικό επίπεδο, δόθηκαν το 1957. Το 1991, το Φεστιβάλ ακυρώθηκε εξαιτίας της Διάλυσης της Γιουγκοσλαβίας, την επόμενη όμως χρονιά διεξήχθη και πάλι ως Φεστιβάλ πια της Κροατίας. Από το 1992 και μετά διεξάγεται κάθε χρόνο (δεν έγινε το 1994).

Στο Φεστιβάλ Κινηματογράφου της Πούλα γίνονται προβολές ταινιών, που είναι ανοιχτές στο κοινό, και απονέμονται βραβεία, που ονομάζονται Golden Arenas. Πρόκειται για τα σημαντικότερα βραβεία κινηματογράφου στην Κροατία.
Αιμίλιος Χειλάκης

Ο Αιμίλιος Χειλάκης (γέννηση: 18 Δεκεμβρίου 1970) είναι Έλληνας ηθοποιός με καταγωγή από την Αθήνα.
Σεραπίων ο Αλεξανδρεύς

Ο Σεραπίων ο Αλεξανδρεύς (3ος/2ος αιώνας π.Χ.) ήταν Έλληνας ιατρός από την Αλεξάνδρεια. Ανήκε στην σχολή των Εμπειρικών, και η επίδραση που είχε στην ανάπτυξη της σχολής τον έκανε να θεωρείται ως συνιδρυτής της μαζί με τον προγενέστερο του ιατρό Φιλίνο τον Κώο. Αναφέρεται πως ο Σεραπίων έγραψε εναντίον του Ιπποκράτη με ιδιαίτερη αντιπάθεια ωστόσο δεν διασώζεται κανένα από τα έργα του παρά μόνο αναφορές, ιδιαίτερα μέσω του Γαληνού και του Κέλσου κατά τον 2ο αιώνα μ.Χ..

Έχει διατυπωθεί η εκτίμηση πως ο "Σεραπίων ο Ασκαλωνίτης," αγνώστου εποχής συγγραφέας περί της ερμηνείας των ονείρων, ενδεχομένως να είναι το ίδιο άτομο με τον Σεραπίωνα τον Αλεξανδρινό.
Σπύρος Παπαθανασάκης

Ο Σπύρος Παπαθανασάκης γεννήθηκε , μεγάλωσε και δραστηριοποιείται στο Τορόντο του Καναδά. Έχει Ελληνική Καταγωγή.

Κατέχει μεταφορική εταιρεία στον Καναδά και κέντρα νυχτερινής διασκέδασης, ενώ ακόμη διαχειρίζεται youth centers. Ακόμη έχει κατέβει και ως υποψήφιος για τη θέση του επικεφαλής Παιδείας στο Τορόντο. Επίσης είναι ιδιοκτήτης εταιρείας η οποία ασχολείται με την έρευνα για την αντιμετώπιση του καρκίνου. 

Ο Σπύρος Παπαθανασάκης ανέλαβε την ομάδα στην Football League και ρύθμισε τις οφειλές της σωζοντας τη απο την διαλυση. Υπό προεδρίας Παπαθανάσακη, η νεα ΠΑΕ ΑΕΠ ΗΡΑΚΛΗΣ οδηγήθηκε απο τον ιδιο και τους βοηθους του στη διάλυση τον Σεπτέμβριο του 2017 .
Λαμπίνα Μίτεβσκα

Η Λαμπίνα Μίτεβσκα (, γενν. 11 Οκτωβρίου 1975) είναι Βορειομακεδόνισσα ηθοποιός του κινηματογράφου και του θεάτρου, αλλά και παραγωγός. Περισσότερο γνωστή έγινε μέσα από το ρόλο της στην ταινία "Πριν από τη βροχή" (1994), η οποία προτάθηκε για Όσκαρ Καλύτερης Ξενόγλωσσης Ταινίας. Το 2003 ανακηρύχθηκε Γυναίκα της Χρονιάς, από γυναικείο περιοδικό της χώρας της. Η αδελφή της, Τεόνα Μιτέβσκα, ασχολείται επίσης με τον κινηματογράφο και είναι σκηνοθέτης. Συνολικά έχει εμφανιστεί σε 24 ταινίες, εκ των οποίων οι τρεις είναι μικρού μήκους, ενώ έχει κάνει την παραγωγή σε επτά ταινίες.
Χρίστο Μπότεβ

Ο Χρίστο Μπότεβ (γράφεται και ως Χρίστο Μπότεφ, βουλγαρικά: "Христо Ботев", 6 Ιανουαρίου 1848 [π.η. 25 Δεκεμβρίου 1847] – 2 Ιουνίου [π.η. 20 Μαΐου] 1876) ήταν Βούλγαρος ποιητής και επαναστάτης, ένας από τους εκπροσώπους του επαναστατικού ρομαντισμού στην βαλκανική ποίηση του 19ου αιώνα. Θεωρείται από τους Βούλγαρους ως ένας εκ των εθνικών ποιητών της Βουλγαρίας.. Ασχολήθηκε επίσης με τη δημοσιογραφία και στα κείμενά του στηλίτευε την οθωμανική κυριαρχία και κοινωνία.

Ο Μπότεφ γεννήθηκε ως Χρίστο Μπότιοφ Πέτκοφ (Христо Ботьов Петков) στο Κάλοφερ, αν και κάποιοι ιστορικοί έχουν προτείνει ότι γεννήθηκε στο Κάρλοβο και αργότερα μεταφέρθηκε στο Κάλοφερ. Ο πατέρας του, Μπότιο Πέτκοφ (1815-1869), ήταν δάσκαλος και μια από τις σημαντικότερες μορφές της όψιμης Βουλγαρικής Αναγέννησης, τα τελευταία χρόνια της Τουρκοκρατίας. To 1863, αφότου ολοκλήρωσε τη βασική του εκπαίδευση στο Κάλοφερ, ο Μπότεβ στάλθηκε από τον πατέρα του στην Οδησσό για να παρακολουθήσει το λύκειο. Επέστρεψε στο Κάλοφερ στις αρχές του 1867, όταν προσωρινά αντικατέστησε τον άρρωστο πατέρα του στη θέση του δασκάλου. Τότε άρχισε να καταφέρεται ενάντια στην Οθωμανική Εξουσία και τους πλούσιους Βούλγαρους. Για αυτές τις απόψεις του, εξορίστηκε στη Ρουμανία.

Στη Ρουμανία, ο Μπότεφ συνέχισε να εργάζεται ως δάσκαλος και να διατηρεί στενές σχέσεις το βουλγαρικό επαναστατικό κίνημα. To 1871 άρχισε να ασχολείται με τη δημοσιογραφία. Λόγω των πολιτικών του απόψεων φυλακίστηκε από τις ρουμανικές αρχές για μερικούς μήνες, και μετά την απελευθέρωσή του, άρχισε να δουλεύει στην εφημερίδα «Ελευθερία». Μετά τον απαγχονισμό του Βασίλ Λέβσκι, αρχηγού του βουλγαρικού επαναστατικού κινήματος, το 1873, η κεντρική επαναστατική επιτροπή της Βουλγαρίας διχάστηκε, με τον Μπότεφ μαζί με τον Στέφαν Σταμπούλοφ και Παναγιότ Χίτοβ να υποστηρίζουν την έναρξη της εξέγερσης άμεσα. Τον Αύγουστο του 1875, ο Μπότεφ ορίστηκε νέος πρόεδρος της επαναστατικής επιτροπής. Το 1876, κατά τη διάρκεια της εξέγερσης του Απριλίου, εισήλθε στη Βουλγαρία μαζί με μία 200 ομάδα ανταρτών ώστε να ξεσηκώσει τους αγρότες. Όμως, η κίνηση αυτή απέτυχε και ο Μπότεφ σκοτώθηκε σε μια μάχη με τα οθωμανικά στρατεύματα στις 20 Μαΐου 1876 (Παλαιό Ημερολόγιο), στο λόφο Μίλιν Καμάκ, στη Βράτσα, περίπου 50 χιλιόμετρα από τον Δούναβη.
Κορέττα Σκοτ Κινγκ

Η Κορέττα Σκοτ Κινγκ ("Koretta Scott King", 27 Απριλίου 1927 - 30 Ιανουαρίου 2006) ήταν Αμερικανίδα συγγραφέας, ακτιβίστρια και σύζυγος του Μάρτιν Λούθερ Κινγκ από το 1953 έως το θάνατό του το 1968. Ήταν ιδρύτρια του Ινστιτούτου Μάρτιν Λούθερ Κινγκ για την Ειρηνική Κοινωνική Αλλαγή.
Φρούριο του Κνιν

Το Φρούριο του Κνιν (στα κροατικά: Kninska tvrđava) βρίσκεται δίπλα στην πόλη Κνιν, στην νοτιοδυτική Κροατία.
Θάλασσα του Ψύχους

Φωτογραφία της Θάλασσας του Ψύχους και των γύρω εκτάσεων από το σκάφος "[[Lunar Orbiter 4]]". Ο βορράς είναι επάνω και λίγο προς τα δεξιά. Η θάλασσα του Ψύχους είναι η σκούρα ακανόνιστη λωρίδα που εκτείνεται από τα άνω αριστερά προς τα κάτω δεξιά. Κάτω αριστερά διακρίνεται τμήμα της Θάλασσας των Βροχών με τον [[Κόλπος της Ίριδας|Κόλπο της Ίριδας]]. Διακρίνονται αρκετοί μεγάλοι κρατήρες, όπως ο Πλάτων με σκούρο πυθμένα κάτω από το κέντρο της εικόνας, ο Άρπαλος (αριστερά) και ο Αριστοτέλης (δεξιά) μέσα στη θάλασσα, και ο Φιλόλαος πάνω από το κέντρο.
Η Θάλασσα του Ψύχους ("Mare Frigoris") είναι μία σεληνιακή θάλασσα, η βορειότερη και η πλέον επιμήκης (μακρόστενη). Βρίσκεται στην εξωτερική περιφέρεια της λεκάνης του Ωκεανού των Καταιγίδων, σε μικρή απόσταση από το βόρειο άκρο της Θάλασσας των Βροχών, ενώ στα ανατολικά φθάνει στα βόρεια όρια της Θάλασσας της Ηρεμίας. Κοντά στη νότια «ακτή» της βρίσκεται ο σκοτεινός κρατήρας Πλάτων, ενώ στο εσωτερικό της υπάρχουν επίσης κάποιοι σημαντικοί κρατήρες, όπως ο Αριστοτέλης.
Τριπτόλεμος Ευρύχου

Ο Τριπτόλεμος Ευρύχου είναι κυπριακός αθλητικός σύλλογος από το χωριό Ευρύχου της επαρχίας Λευκωσίας. Χρώματα του συλλόγου είναι το μαύρο και το άσπρο. Η ποδοσφαιρική ομάδα του συλλόγου έχει οχτώ συμμετοχές στη Δ΄ κατηγορία ποδοσφαίρου της Κύπρου.
Αθλητικός Πνευματικός Όμιλος Παλαιχωρίου

O Αθλητικός Πνευματικός Όμιλος Παλαιχωρίου ή ο ΑΠΟΠ Παλαιχωρίου (διαβάζεται «απόπ») είναι κυπριακή ποδοσφαιρική ομάδα με έδρα το Παλαιχώρι της επαρχίας Λευκωσίας. Η ομάδα έχει έξι συμμετοχές στη Δ΄ κατηγορία ποδοσφαίρου της Κύπρου.
Αθλητική Μορφωτική Ένωση Καψάλου

Η Αθλητική Μορφωτική Ένωση Καψάλου ή η ΑΜΕΚ (διαβάζεται «αμέκ») είναι κυπριακό αθλητικό σωματείο ομάδα με έδρα τον Κάψαλο της Λεμεσού. Στο παρελθόν είχε ποδοσφαιρική ομάδα η οποία αγωνίστηκε στη Δ΄ κατηγορία της Κύπρου και ομάδα ποδοσφαίρου σάλας. Χρώματα του σωματείου είναι το πράσινο και το άσπρο.
Βακχείος ο Ταναγραίος

Ο Βακχείος ο Ταναγραίος ή Βάκχειος, (3ος αιώνας π.Χ.) ήταν Έλληνας ιατρός από την Τανάγρα της Βοιωτίας και ένας από τους πρώτους σχολιαστές των γραπτών του Ιπποκράτη. Ήταν μαθητής του Ηρόφιλου, και σύγχρονος του Φιλίνου του Κώου ο οποίος ήταν επίσης σχολιαστής του έργου του Ιπποκράτη.. Δεν διασώζονται τα γραπτά του παρά μόνο μερικά αποσπάσματα μέσω αναφορών που γίνονται από τον Ερωτιανό (1ος αιώνας π.Χ.) και τον Γαληνό (2ος αιώνας μ.Χ.) οι οποίοι τον αναφέρουν συχνά.
Διγενής Αγίου Νικολάου Λεμεσού

O Διγενής Αγίου Νικολάου Λεμεσού ήταν κυπριακό ποδοσφαιρικό σωματείο με έδρα τη συνοικία Αγίου Νικολάου της Λεμεσού. Η ομάδα είχε πέντε συμμετοχές στη Δ΄ κατηγορία ποδοσφαίρου της Κύπρου.
Αναγέννηση Προσφύγων Αγίου Αντωνίου Λεμεσού

Ο Αθλητικός Μορφωτικός Σύλλογος Αναγέννηση Προσφύγων Αγίου Αντωνίου Λεμεσού είναι κυπριακή ποδοσφαιρική ομάδα με έδρα τη συνοικί Αγίου Αντωνίου της Λεμεσού. Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου. Χρώματα της ομάδας είναι το κόκκινο και το άσπρο.
Δόξα Δευτεράς

Το Αθλητικό Πολιτιστικό Σωματείο Δόξα Δευτεράς είναι μια κυπριακή ποδοσφαιρική ομάδα με έδρα τη Δευτερά της επαρχίας Λευκωσίας. Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου.
Δόξα Πολεμιδιών

Η Δόξα Πολεμιδιών είναι κυπριακή ποδοσφαιρική ομάδα με έδρα τα Κάτω Πολεμίδια της επαρχίας Λεμεσού. Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου. Χρώματα της ομάδας είναι το κίτρινο και το μαύρο.
Εθνικός Απελευθερωτικός Συνασπισμός Αγίου Δομετίου

Ο Εθνικός Απελευθερωτικός Συνασπισμός Αγίου Δομετίου ή ο ΕΑΣ Αγίου Δομετίου (διαβάζεται «έας») ειναι μια κυπριακή ποδοσφαιρική ομάδα με έδρα τον Άγιο Δομέτιο της επαρχίας Λευκωσίας. Παλαιότερα το σωματείο διατηρούσε και ομάδα ποδοσφαίρου σάλας.
Ευαγόρας Αμιάντου

Ο Ευαγόρας Αμιάντου ήταν κυπριακή ποδοσφαιρική ομάδα με έδρα τον Αμίαντο της επαρχίας Λεμεσού. Η ομάδα είχε δύο συμμετοχές στη Δ΄ κατηγορία ποδοσφαίρου της Κύπρου.
Πριν από τη βροχή

Το Πριν από τη βροχή (, "Pred doždot", αγγλικά: Before the Rain) είναι δραματική ταινία από τη Βόρεια Μακεδονία, σε σκηνοθεσία και σενάριο Μίλτσο Μαντσέφκσι. Πρωταγωνιστούν οι Κάτριν Κάρτλιτζ, Ράντε Σερμπέτζια, Γκρέγκουαρ Κολίν και Λαμπίνα Μίτεβσκα. Η μουσική της ταινίας γράφτηκε από τους Anastasia.

Η ταινία υπήρξε υποψήφια για Όσκαρ Καλύτερης Ξενόγλωσσης Ταινίας, χωρίς όμως να κερδίσει. Παρόλα αυτά, βραβεύθηκε με Χρυσό Λέοντα, στο Φεστιβάλ Κινηματογράφου της Βενετίας, μαζί με το "Ζήτω η αγάπη". Η ταινία εξιστορεί 3 διαφορετικές ιστορίες αγάπης, μέσα στις πολιτικές αναταραχές που επικρατούσαν στη Βόρεια Μακεδονία και το σύγχρονο Λονδίνο.
Ιερός Ναός Αγίου Ανδρέα Πατρών

Ο Ιερός Ναός Αγίου Ανδρέα Πατρών ή Καθεδρικός Ναός Αγίου Ανδρέα Πατρών είναι χριστιανική βασιλική στη δυτική πλευρά του κέντρου της Πάτρας. Μαζί με τον διπλανό παλαιό ναό του Αγίου Ανδρέα, αποτελούν έναν χώρο προσκυνήματος για Χριστιανούς από όλο τον κόσμο. Ο ναός είναι αφιερωμένος στον πρωτόκλητο απόστολο του Χριστού, Άγιο Ανδρέα. Η κατασκευή του βυζαντινού ρυθμού ναού ξεκίνησε το 1908 υπό την επίβλεψη του αρχιτέκτονα Αναστάσιου Μεταξά, τον οποίο ακολούθησε ο Γεώργιος Νομικός. Εγκαινιάστηκε 66 χρόνια αργότερα, το 1974. Καλύπτει εμβαδόν περίπου 2.600 τετραγωνικών μέτρων. Πάνω στον κεντρικό θόλο υπάρχει ένας επίχρυσος σταυρός μήκους 5 μέτρων, και στους υπόλοιπους θόλους υπάρχουν 12 μικρότεροι σταυροί. Αυτοί οι σταυροί συμβολίζουν τον Ιησού και τους Αποστόλους του. Το εσωτερικό του ναού είναι διακοσμημένο με βυζαντινής τεχνοτροπίας τοιχογραφίες και μωσαϊκά.

Θεωρείται ο μεγαλύτερος ορθόδοξος ναός στην Ελλάδα και από τους μεγαλύτερους στα Βαλκάνια. Σύμφωνα με άλλες απόψεις ωστόσο πρόκειται για τον δεύτερο μεγαλύτερο ορθόδοξο ναό στην Ελλάδα, επόμενος του ναού του Αγίου Παντελεήμονα Αχαρνών στην Αθήνα.
Σκάκι του Παύλοβιτς

Το Σκάκι του Παύλοβιτς ("Paulovits' Game") είναι σκακιστική παραλλαγή που παίζεται σε σκακιέρα 10×10 και σχεδιάστηκε από τον Ιστβάν Παύλοβιτς, γύρω στο 1890. Η παραλλαγή περιγράφτηκε αρχικά στο βιβλίο "Dames de Paulovits" και εν συνεχεία στο "Classified Encyclopedia of Chess Variants (2007)".
Πρωτάθλημα ποδοσφαίρου Ρωσίας 2013-14

Το Πρωτάθλημα ποδοσφαίρου Ρωσίας 2013-14 (ρωσικά: Чемпионат России по футболу 2013/2014) ήταν το 22ο Πρωτάθλημα Ρωσίας στην ιστορία του θεσμού. Ξεκίνησε στις 13 Ιουλίου του 2013 και έληξε στις 17 Μαΐου του 2014, με χειμερινή παύση από τις 6 Δεκεμβρίου του 2013 έως τις 6 Μαρτίου του 2014.

Μετείχαν 16 ομάδες, με την ΤΣΣΚΑ Μόσχας ως κάτοχο του τίτλου της προηγούμενης περιόδου.
Δάσκαλος του Άφφλιχεμ

Υπό το συμβατικό όνομα Δάσκαλος του Άφφλιχεμ ή Δάσκαλος της Αλληλουχίας του Ιωσήφ (δραστηριοποιήθηκε περί το 1470–1500) φέρεται ζωγράφος της Πρώιμης φλαμανδικής ζωγραφικής, ο οποίος εμφανώς δραστηριοποιήθηκε στις Βρυξέλλες, του οποίου το όνομα δεν είναι γνωστό, αλλά που μπορεί να εντοπιστεί σε μερικά διασωσμένα έργα του σε πάνελ. Το συμβατικό όνομα "Δάσκαλος της Αλληλουχίας του Ιωσήφ" του αποδόθηκε το 1923 από τον Γερμανό ιστορικό τέχνης Βάλτερ Φριντλέντερ (Walter Friedländer), ο οποίος ταυτοποίησε μια σειρά κυκλικών πινάκων (tondi), στους οποίους απεικονιζόταν ο θρύλος του Αγίου Ιωσήφ και βρίσκονταν διεσπαρμένους σε διάφορα μουσεία, ως όλους προερχόμενους από τον ίδιο ζωγράφο. Στη συνέχεια, ο Φριντλέντερ απέδωσε στο ίδιο εργαστήριο οκτώ ακόμη πίνακες σε πάνελ με σκηνές από δύο επιπλέον αλληλουχίες, τη ζωή του Χριστού και τη ζωή της Παρθένου (περ. 1493-1508, Μουσείο Αρχαίας Τέχνης, Βρυξέλλες). Αυτοί προέρχονταν από το Αββαείο του Άφφλιχεμ στο Δουκάτο της Βραβάντης, απ' όπου προήλθε και το συμβατικό όνομα του καλλιτέχνη.

Τα πορτρέτα του Φιλίππου του Όμορφου και της Ιωάννας της Τρελής που βρίσκονται στις πτέρυγες του τριπτύχου "Η Υπέρτατη Κρίση" από το Ζίρικζέι (περ. 1500, σήμερα στα Βασιλικά Μουσεία Καλών Τεχνών του Βελγίου) και οι πτέρυγες του τριπτύχου "Ο Θρύλος της Αγίας Βαρβάρας" , που απεικονίζει την κατασκευή ενός τρίτου παραθύρου στον πύργο της και "Το μαρτύριο της Αγίας Βαρβάρας" (σήμερα στο Μουσείο Τέχνης Ουόλτερς της Βαλτιμόρης αποδίδονται επίσης στον ίδιο καλλιτέχνη.
Ράνταλ Κρέμερ

Ο σερ Γουίλιαμ Ράνταλ Κρέμερ ("Sir William Randal Cremer", 18 Μαρτίου 1828 – 22 Ιουλίου 1908), γνωστός κυρίως ως «Ράνταλ Κρέμερ», ήταν Άγγλος βουλευτής των Φιλελευθέρων, ειρηνιστής και εξέχων υποστηρικτής της διεθνούς διαιτησίας για την επίλυση των διαφορών μεταξύ κρατών. Ο Κρέμερ βραβεύθηκε με το Βραβείο Νόμπελ Ειρήνης το 1903 για τη δραστηριότητά του στα πλαίσια του κινήματος για τη διεθνή διαιτησία.
Ρέϊμοντ Καζάλις Ντέιβις

Ρέϊμοντ Καζάλις Ντέιβις υπήρξε ο επικεφαλής βιβλιοθηκονόμος στο  Πανεπιστήμιο του Μίσιγκαν για 28 χρόνια. Ήταν ο πρώτος που έκανε ένα μάθημα στο κολλέγιο για την   βιβλιογραφία.
Πρωτάθλημα ποδοσφαίρου Ρωσίας 2014-15

Το Πρωτάθλημα ποδοσφαίρου Ρωσίας 2014-15 (ρωσικά: Чемпионат России по футболу 2014/2015) ήταν το 23ο Πρωτάθλημα Ρωσίας στην ιστορία του θεσμού. Ξεκίνησε την 1 Αυγούστου του 2014 και έληξε στις 30 Μαΐου του 2015.

Μετείχαν 16 ομάδες, με την ΤΣΣΚΑ Μόσχας ως κάτοχο του τίτλου της προηγούμενης περιόδου.
Ένωση του Λούμπλιν

thumb|250px|"Η Ένωση του Λούμπλιν", από τον Γιαν Ματέικο (1869).
Η Ένωση του Λούμπλιν (πολωνικά: "unia lubelska", λιθουανικά: "Liublino unija") υπογράφηκε την 1η Ιουλίου 1569 στο Λούμπλιν, Πολωνία, και δημιούργησε την Πολωνο-Λιθουανική Κοινοπολιτεία. Αντικατέστησε μια προσωπική ένωση του Στέμματος του Βασιλείου της Πολωνίας και του Μεγάλου Δουκάτου της Λιθουανίας με μια πραγματική ένωση και εκλογική μοναρχία, καθώς ο Σιγισμούνδος Β' έμεινε άτεκνος μετά από τρεις γάμους. Επιπλέον, εγκαταλείφθηκε η αυτονομία της Βασιλικής Πρωσίας. Το δουκάτο της Λιβονίας, συνδεδεμένο στη Λιθουανία με την ένωση του Γκρόντο (1566), έγινε συγκυρίαρχο στη Κοινοπολιτεία.

Ηγεμόνας της Κοινοπολιτείας ήταν ένας εκλεγμένος μονάρχης, ο οποίος διατελούσε τα καθήκοντα του βασιλιά της Πολωνίας και του μεγάλου δούκα της Λιθουανίας, και κυβερνητικό σώμα ήταν κοινή γερουσία και κοινοβούλιο (το Σέιμ). Η ένωση ήταν επαναστατικό στάδιο στην συμμαχία Πολωνίας και Λιθουανίας, ένωση την οποία επέβαλε η δύσκολη θέση της Λιθουανίας στους πολέμους με τη Ρωσία.
Άδωνις Γεροσκήπου

Ο Αθλητικός Σύλλογος Άδωνις Γεροσκήπου ήταν κυπριακή ποδοσφαιρική ομάδα με έδρα τη Γεροσκήπου της επαρχίας Πάφου. Η ομάδα είχε 7 συμμετοχές στη Δ΄ κατηγορία ποδοσφαίρου της Κύπρου.
Κέντρο Νεότητας Καλού Χωριού «Η Κουμανδαρία»

Το Κέντρο Νεότητας Καλού Χωριού «Η Κουμανδαρία» ήταν κυπριακή ποδοσφαιρική ομάδα με έδρα το Καλό Χωριό της επαρχίας Λεμεσού. Το όνομα του προέρχεται από το κρασί Κουμανδαρία.
Μαρί Ασάτο

Η Μαρί Ασάτο () είναι Γιαπωνέζα σκηνοθέτις κινηματογραφικών ταινιών.
Ζήνωνας Λάρνακας

Ο Ζήνωνας Λάρνακας ήταν κυπριακό ποδοσφαιρικό σωματείο με έδρα τη Λάρνακα. Η ομάδα είχε 5 συμμετοχές στη Δ΄ κατηγορία ποδοσφαίρου της Κύπρου. Το όνομα της ομάδας προέρχεται από τον φιλόσοφο Ζήνων ο Κιτιεύς.
Ποσειδώνας Λάρνακας

Το Προσφυγικό Αθλητικό Σωματείο Ποσειδώνας Λάρνακας ήταν κυπριακή ποδοσφαιρική ομάδα με έδρα τη Λάρνακα. Η ομάδα είχε συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώματα της ομάδας ήταν το μπλε και το άσπρο.
Όλυμπος Αχερίτου

Το Αθλητικό Σωματείο Όλυμπος Αχερίτου ήταν κυπριακή ποδοσφαιρική ομάδα με έδρα την Αχερίτου της επαρχίας Αμμοχώστου. Μετά την τουρκική εισβολή στην Κύπρο το 1974, ο Όλυμπος έγινε προσφυγικό σωματείο.